Omnibus presens scriptum cernentibus Suno Haquonsson,¹ aduocatus Wiborgensis, salutem in Domino sempiternam. Tenore presencium coram omnibus nunc protestor, quod dominus Nicolaus Thuresson precepit clerico suo, quod scriberet in littera sua, cuj mea littera nunc affixa est, piscaturam salmonum in Heelsingha,² vbi scripsit Borgha,³ quod ipsam conuentuj monasterij Pades omnino dimisit ex quo magnifici principes, dominus Magnus, Dei gracia rex Swecie, Norwegie et Scanie, ac primogenitus suus Ericus, eadem gracia condam rex Sweuorum et dominus terre Scanie, predicto monasterio contulerunt perpetuis temporibus possidendam. Scriptum anno Domini mccclxijº, vj⁴ feria proxima post exaltacionem sancte crvcis⁵.